**Seznami**

* V seznamih hranimo več vrednosti (elementov). Zapišemo jih v oglatih oklepajih: **[4, 2, 7, 8]**
* Elementi so lahko različnih tipov: **[3, True, 8.5, 'besedilo', 5, 7+3j]**
* Prazen seznam: **[]**

**Operacije na seznamih**

**Elementi in podseznami (rezine)**

* **a[i]**
	+ i-ti element seznama a.
	+ Elemente štejemo od 0 naprej.
	+ Če je i negativen, potem štejemo od konca seznama proti začetku.
* **a[i:j]**
	+ Podseznam (rezina) od i-tega do j-tega elementa (j-ti element ni več zraven). Če spustimo i, se podseznam prične na začetku, če spustimo j, pa konča na koncu.
	+ **a[i:j]** je [ai, ai+1, ..., aj-1]
	+ **a[:j]** je [a0, a1, ..., aj-1]
	+ **a[i:]** je [ai, ai+1, ..., an-1], kjer je n število elementov v seznamu a
	+ **a[:]** je [a0, a1, ..., an-1], kjer je n število elementov v seznamu a
* **a[i:j:k]**
	+ Podseznam (rezina) od i-tega do j-tega elementa (j-ti element ni več zraven), pri čemer vzamemo vsak k-ti element
	+ **a[i:j:k]** je [ai, ai+k, ai+2k, ...] do j-tega elementa

**Spreminjanje**

* **a[i] = element**
	+ Spremeni vrednost i-temu elementu seznama a.
* **a[i:j] = seznam**
	+ Podseznam nadomesti z elementi drugega seznama.
	+ Seznama nista nujno enake dolžine.
	+ Če sta i in j enaka, imamo vrivanje elementov na i-to mesto.
	+ Če je novi seznam prazen, imamo brisanje podseznama.
	+ Morebitni manjkajoči indeks ima podoben pomen kot zgoraj.
* **a[i:j:k] = seznam**
	+ Podseznam nadomesti z elementi drugega seznama.
	+ Seznama morata biti enake dolžine.
	+ Morebitni manjkajoči indeks ima podoben pomen kot zgoraj.

**Funkcije na seznamih**

* **len(a)** ... število elementov seznama a
* **min(a)** ... najmanjši element seznama a (javi napako, če elementi niso primerljivi)
* **max(a)** ... največji element seznama a (javi napako, če elementi niso primerljivi)
* **sum(a)** ... vsota elementov seznama a (javi napako, če elementov ne more sešteti)

**Metode na seznamih**

* **a.append(x)** ... na konec seznama a doda element x

**Primeri**

1. Sestavi funkcijo, ki sestavi in vrne seznam, ki vsebuje prvih n členov Fibonaccijevega zaporedja.
2. Sestavi funkcijo, ki preveri, ali je dani seznam urejen.